29/11/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 16 de novembro de 2016, pola que se concede a autorización administrativa previa, de construcción e declaración de utilidade pública, en concreto, dunha instalación eléctrica en Cariño (IN407A 2016/328-1)

Expediente: IN407A 2016/328-1 Promotor: Unión Fenosa Distribución, S. A. Instalación: Adecuación LMTA MEA-816 CT Feás. Concello: Cariño Feitos.1 O 31 de marzo de 2016 o promotor solicitou a autorización administrativa previa, autorización administrativa de construcción e a declaración de utilidade pública da instalación de distribución eléctrica indicada.2 Características técnicas: Adecuación da liña eléctrica de media tensión aérea MEA-816 (Circuíto 1), a 20 kV, cunha lonxitude de 0,038 km, coa orixe en apoio existente nº 38 da LMTA MEA-816, condutor tipo LA-110 mm2 e final en apoio a instalar HVH 15/3500. Adecuación da liña eléctrica de media tensión aérea MEA-816 (Circuíto 2), a 20 kV, cunha lonxitude de 0,145 km, coa orixe en apoio existente nº 35 da LMTA MEA-816, condutor tipo LA-110 mm2 e final en apoio a instalar HVH 15/4500, en substitución do nº 36 existente. Liña eléctrica de media tensión subterránea a novo CT Feás, a 20 kV, cunha lonxitude de 0,124 km, coa oixe no paso aéreo-subterráneo en apoio a instalar na liña MEA-816, condutor tipo RHZ1-2 OL-12/20 Kv-1x240 Al e final no paso aéreo-subterráneo en apoio a instalar en substitución do nº 36 existente da LMTA MEA-816, tras realizar entrada e saída nas celas do CTC proxectado. Centro de transformación prefabricado Feás, cunha potencia de 250 kVA e unha relación de transformación de 20000/400-230 V.3 O proxecto someteuse ó trámite de información pública mediante resolución publicada nos seguintes medios: Resolución información pública: 25 de abril de 2016. DOG: 21 de xuño de 2016. BOP: 8 de xuño de 2016. Xornal “La Voz de Galicia”: 25 de xuño de 2016. Taboleiro de anuncios do concello: Segundo certificado municipal do 15 de xullo de 2016. Ó mesmo tempo realizáronse notificacións individuais ós titulares que figuran na relación de bens e dereitos afectados. Por medio dun anuncio desta Xefatura Territorial do 11 de xullo de 2016 (publicado no BOE do 11 de agosto de 2016 e no DOGA do 29 de xullo de 2016) notificouse aos interesados descoñecidos de conformidade co disposto no artigo 59.5 da Ley 30/1992, de 26 de novembro, de réxime xurídico das administracións públicas e do procedemento administrativo común.4 Durante o período no que se someteu ó trámite de información pública foron presentadas as seguintes alegacións. Afrika Aynaou Ascue (finca nº1), mediante escrito recibido o 22 de xuño de 2016, solicita a modificación do proxecto sen afectar á finca da súa propiedade, alegando en síntese o seguinte: -Que non se lle notificou a afección. -Que a instalación do CT na súa finca lle supón un gran prexuízo. -Que o trazado da liña é enrevesado, cando podería ir de unha forma máis lóxica e directa a través do CT existente, sen afectar máis fincas que as que xa estaban antes afectadas polo proxecto. Destas alegacións déuselle traslado ó promotor que contestou: Escrito recibido o 6 de xullo de 2016, no que se valoran as alegacións presentadas por Afrika Aynaou Ascue (finca nº1), no que en síntese manifesta o seguinte: -O prexuízo ocasionado no predio será valorado polo Xurado de Expropiación de Galicia, a fin de que non se produza unha perda no patrimonio da súa propietaria. -O obxecto do proxecto é a eliminación do antigo centro de transformación tipo caseta, e o soterramento de varias liñas aéreas. As actuacións proxectadas contribúen a mellorar o entorno da zona do lugar de Feás. -A alegante non concreta unha alternativa, e ten a única finalidade de non afectar á súa parcela.5 Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.6 Os servizos técnicos da xefatura territorial emitiron informe favorable sobre a dita solicitude. Consideracións legais e técnicas. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27/12/2013). Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia (DOG núm.194, do 09/10/2015). Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232 do 04/12/2015). Lei do 16 de decembro de 1954, sobre expropiación forzosa (BOE núm.351, do 17/12/1954). Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2 Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3 En relación coas alegacións formuladas e coas manifestacións do promotor, cómpre sinalar: Non procede atender a solicitude realizada por Afrika Aynaou Ascue (finca nº1), polo seguinte: -As afeccións foron comunicadas á solicitante mediante escrito desta Xefatura notificado o día 3 de xuño de 2016. -Non foi aportada pola alegante unha proposta de trazado alternativo avaliable.4 No expediente consta un informe favorable dos servizos técnicos desta xefatura territorial. De acordo con todo o indicado, Resolvo: 1 Conceder a autorización administrativa previa, a autorización administrativa de construcción e a declaración de utilidade pública, en concreto, da instalación de distribución eléctrica indicada.2 A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de Expropiación forzosa.3 Para a posta en funcionamento da instalación autorizada, deberá presentar ante esta xefatura territorial unha solicitude que se acompañará da seguinte documentación: As declaracións de conformidade relativas ó material ou equipo e as certificacións ou homologacións, se procede. Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4 Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o Conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuizo de que os interesados poidan interpor calquera outro recurso que se considere pertinente. A Coruña, 21 de novembro de 2016 Isidoro Martínez Arca Xefe Territorial da Coruña